TIGER IN-TREND NIGHT SESSION – บล.เมย์แบงก์ กิมเอ็ง
TIGER IN-TREND NIGHT SESSION - บล.เมย์แบงก์ กิมเอ็ง
22 ก.ค. 2558

          ประเด็นสหรัฐฯ สำคัญที่ต้องติดตามในคืนวันที่ 22 ก.ค. (เวลาไทย)
          21.00 น. ยอดขายบ้านมือสองเดือนมิ.ย.
          21.30 น. สต๊อกน้ำมันรายสัปดาห์จากสำนักงานสารสนเทศด้านพลังงานสหรัฐ (EIA)
 
          SPOT GOLD: เกิดสัญญาณ Positive Divergence รอบที่ 2 ลุ้นเด้งสั้น
          แนวรับ 1090/1085 ดอลลาร์ // แนวต้าน 1110 / 1120 ดอลลาร์
          ภาพราย 60 นาที: ราคาทองคำลงมาสร้าง Low ใหม่ที่บริเวณ 1090 ดอลลาร์ ซึ่งภาพหลักยังเป็นการทำ Low ใหม่ในรอบกว่า 5 ปี แต่ทั้งนี้ในภาพราย 60 นาทีนั้นเกิดสัญญาณ Positive Divergence กับ RSI เป็นรอบที่ 2 ทำให้ในระยะสั้นคาดน่าจะได้เห็นการดีดตัว
          ทั้งนี้มองว่ารอบสั้นราคาทองคำมีโอกาสฟื้นตัวขึ้น วางแนวต้านที่ระดับ 1110/1120 ดอลลาร์ แต่อย่างไรก็ดีคาดเป็นเพียงการฟื้นตัวในรอบสั้นเท่านั้น เนื่องจากภาพหลักของคงให้น้ำหนักเป็นเชิงลบ
          พอร์ตว่างเล่นรอบ รอราคา Rebound หาจังหวะเปิด Short ที่ระดับ 1130/1145 ดอลลาร์
          พอร์ตเก็งกำไรรระยะสั้นที่เปิด Long ต้นทุนบริเวณ 1100 ดอลลาร์ แนะนำถือรอปิดขายทำกำไรเป้าหมายที่บริเวณ 1110/1120 ดอลลาร์ ขยับจุดตัดขาดทุนออกเล็กน้อยไปที่ระดับ 1090 ดอลลาร์
 
          BRENT CRUDE OIL: มองราคามีโอกาสลงทำ Lower Low
          แนวรับ 56 / 53 ดอลลาร์ // แนวต้าน 59 / 63 ดอลลาร์
          ภาพรายวัน: ย้ำการประเมินทิศทางของราคาน้ำมันให้น้ำหนักเป็นเชิงลบ อยู่ในรอบของการพักตัว เส้นค่าเฉลี่ยที่ยังคงเรียงตัวกันลง ทำให้ประเมินได้ว่าราคามีโอกาสอ่อนตัวหลุดแนวรับระดับ 56 ดอลลาร์ (Low เดิม) เพื่อลงทดสอบระดับ 53 ดอลลาร์ 
          พอร์ตเปิด Short ที่บริเวณแนวต้าน 58-59 ดอลลาร์ รอปิดทำกำไรที่บริเวณ 56/53 ดอลลาร์ตามลำดับ ตัดขาดทุนกรณีขึ้นผ่าน 63 ดอลลาร์